stanford-oval/wikipedia huggingface dataset:
שנות ה-40 של המאה ה-20 במוזיקה הפופולרית

ערך זה מכיל סקירה של האירועים והמגמות העיקריות במוזיקה הפופולרית במהלך שנות ה-40 של המאה ה-20.
במהלך העשור הז'אנרים הדומיננטיים בעולם המערבי היו סווינג, ביג בנד, ג'אז, ומוזיקת קאנטרי. לאחר מלחמת העולם השנייה הוחלף בהדרגה ז'אנר הביג בנד בז'אנר הפופ הווקאלי (אנ') ומוזיקת קרונינג (אנ').
באמריקה הצפונית > ג'אז

בשנות הארבעים החלה מוזיקת הג'אז לצבור פופולריות רבה במיוחד. אמנים הבולטים ביותר בז'אנר במהלך העשור כוללים בין היתר את אלה פיצג'רלד, בילי הולידיי, לואי ארמסטרונג ונט קינג קול.
באמריקה הצפונית > מוזיקת קאנטרי

לאורך שנות השלושים והארבעים, שירי בוקרים (Cowboy songs), או מוזיקה מערבונים (Western music), זכתה לפופולריות רבה באמריקה בעקבות הרומנטיזציה של הקאובוי וההצלחה הרבה לה זכו סרטי המערבונים ההוליוודיים. זמרי שירי בוקרים בולטים באותה העת, כמו רוי רוג'רס וג'ין אוטרי, זכה לפרסום רב באותה העת לאחר שביצעו שירי בוקרים בסרטיהם שזכה להצלחה רבה באותה העת באמריקה.
בתקופה שלאחר המלחמה מוזיקת הקאנטרי נקראה בעיקר מוזיקת פולק או מוזיקת הילבילי. בשנת 1944 החליף מגזין מצעדי המוזיקה האמריקהי בילבורד את המונח "הילבילי" במונח "Folk songs and blues", ולבסוף, בשנת 1949 החליף את המונח במונח "מוזיקת קאנטרי".
אולם בעוד שמוזיקת הבוקרים ומוזיקת המערבונים היו בתחילה תתי-הסגנונות הפופולריים ביותר של מוזיקת הקאנטרי, בהמשך העשור התפתחה תת-סוגה חדשה שזכתה לכינוי "הונקי טונק", אשר יהפוך בהמשך לתת הסוגה הפופולרי ביותר של מוזיקת הקאנטרי. אמני ההונקי טונק בולטים בעשור כוללים ביתר היתר את ארנסט טאב, פלויד טילמן, והאנק ויליאמס.
באמריקה הצפונית > מגמות בולטות נוספות

בשנת 1941 לס פול עיצב ובנה את הגיטרה החשמלית הראשונה בעלת הגוף המוצק (הגיבסון לס פול, הקרויה על שמו).
בשנת 1942 הקליט בינג קרוסבי הקליט והוציא לשווקים את הסינגל "White Christmas", שיהפוך בהמשך לסינגל הנמכר ביותר בכל הזמנים, אשר ימכור מעל ל-50 מיליון עותקים ברחבי העולם.
בשנת 1948 הציגה חברת קולומביה רקורדס לראשונה את תקליט אריך-הנגן Long-Playing הראשון במהירות ⅓33 סל"ד אשר כלל 25 דקות בכל צד של התקליט.
בשנת 1949 הציגה חברת תקליטי RCA לראשונה את תקליט ה-45 סל"ד, שהכיל בסך הכל 8 דקות של מוזיקה.
באירופה

אמנים אירופאיים בולטים שזכו להצלחה הגדולה ביותר במהלך העשור כוללים בין היתר את אדית פיאף, צ'ארלס טרנט, וטינו רוסי.
באמריקה הלטינית

בשנת 1948 האמן פרז פראדו הקליט את השיר הראשון בז'אנר המאמבו(אנ') במקסיקו עבור חברת תקליטי RCA.
ראו גם

מוזיקה פופולרית
שנות ה-40 של המאה ה-20
מצעד הפזמונים של בילבורד (1940–1949)
הערות שוליים

↑  Country Music Goes To War By Charles K. Wolfe, James Edward Akenson. 2005. University Press of Kentucky. page = 55. ISBN 0-8131-2308-9 Google Books
↑  Long Steel Rail: The Railroad in American Folksong. By Norm Cohen, David Cohen. University of Illinois Press. 2000. page 31. ISBN 0-252-06881-5, ISBN 978-0-252-06881-2
↑  Google Books.
↑  Guinness Book of Records, 2007 Edition, page 187 (אורכב 19.03.2015 בארכיון Wayback Machine)
↑  Guinness Book of Records, 2008 Edition, page 181
↑  Guinness Book of Records, 2009 Edition, pp. 14, 15 & 169. (אורכב 26.02.2013 בארכיון Wayback Machine)
| מוזיקה לפי שנים |
| --- | --- | --- |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
| --- | --- |
בקרת זהויות :  NLI: 987007536770205171  LCCN: sh87003305 
בינג קרוסבי היה אמן הפופ שזכה להצלחה המסחרית הגדולה ביותר במהלך שנות הארבעים
פרנק סינטרה היה גם אחד מאמני הפופ שזכו להצלחה הרבה ביותר במהלך שנות הארבעים
בני גודמן, 1943
הזמרת הצרפתייה אדית פיאף הייתה מהזמרות האירופאיות שזכו להצלחה המסחרית הגדולה ביותר במהלך שנות הארבעים
אלכסיי בוגייב

אלכסיי איוואנוביץ' בוגייב (ברוסית: Aleksei Ivanovich Bugayev;‏ 25 באוגוסט 1981 – 29 בדצמבר 2024) היה כדורגלן רוסי ששיחק בעמדת הבלם.
קריירת מועדונים

בוגייב שיחק במועדונים טורפדו מוסקבה, טום טומסק, לוקומוטיב מוסקבה, חימקי וקרסנודאר במסגרת ליגת העל הרוסית והליגה הרוסית הראשונה.
קריירה בינלאומית

ב-25 במאי 2004 ערך בוגייב את הופעת הבכורה שלו בנבחרת רוסיה, בתיקו 0-0 נגד נבחרת אוסטריה במשחק ידידות.
הוא נכלל בסגל הנבחרת לטורניר יורו 2004, וערך שתי הופעות בטורניר.
בסך הכל ערך שבע הופעות במדי נבחרת רוסיה.
חיים אישיים ומותו

ב-28 באוקטובר 2023 נעצר בוגייב בקרסנודאר כשהוא מחזיק 495 גרם של סם מפדרון Mephedrone. ב-24 בספטמבר 2024 הודה באשמה בסחר בסמים, ונשפט לתשע שנים וחצי במאסר.
ב-29 בדצמבר 2024 נהרג בוגייב כשנלחם בשורות צבא רוסיה במסגרת מלחמת אוקראינה–רוסיה.
תארים

הסופר קאפ הרוסי (1): 2005
הערות שוליים

↑  Евгения Лепехина, Экс-футболиста сборной России Бугаева задержали с мефедроном, Главные новости в России и мире - RTVI, ‏2023-11-01 (ברוסית)
↑  Объединенная пресс-служба судов Краснодарского края, Telegram
↑  Бывший футболист сборной России Бугаев погиб в зоне СВО, sport-express.ru, ‏2024-12-29 (ברוסית)
| נבחרת רוסיה – יורו 2004 |
| --- | --- | --- |
|  1 אובצ'יניקוב •  2 רדימוב •  3 סיצ'ב •  4 סמרטין •  5 קריאקה •  6 סמשוב •  7 איזמאילוב •  8 גוסב •  9 בולייקין •  10 מוסטובוי •   11 קרז'אקוב •  12 מלאפייב • 13 שרונוב •  14 אניוקוב • 15 אלניצ'ב • 16 אבסאב • 17 סניקוב • 18 קיריצ'נקו • 19 ביסטרוב • 20 לוסקוב • 21 בוגייב • 22 אקינפייב • מאמן: ירטסב |  1 אובצ'יניקוב •  2 רדימוב •  3 סיצ'ב •  4 סמרטין •  5 קריאקה •  6 סמשוב •  7 איזמאילוב •  8 גוסב •  9 בולייקין •  10 מוסטובוי •   11 קרז'אקוב •  12 מלאפייב • 13 שרונוב •  14 אניוקוב • 15 אלניצ'ב • 16 אבסאב • 17 סניקוב • 18 קיריצ'נקו • 19 ביסטרוב • 20 לוסקוב • 21 בוגייב • 22 אקינפייב • מאמן: ירטסב | רוסיה |
The Singles Collection Volume 2

The Singles Collection Volume 2 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2009.
מארז זה מהווה לחלק השני בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection.
רקע

בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה.
המארז השני בסדרה כולל 13 תקליטורים, אשר כל אחד מהם מכיל 2 גרסאות מחודשות לשירים ששוחררו על ידי הלהקה בשנים 1979–1984.
התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים.
בנוסף לסינגלי האולפן, מכיל המארז סינגלים מתוך אלבום ההופעה הראשון של הלהקה, Live Killers.
The Singles Collection Volume 1

The Singles Collection Volume 1 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2008.
מארז זה מהווה לחלק הראשון בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection.
רקע

בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה.
המארז הראשון בסדרה כולל 13 תקליטורים, אשר כל אחד מהם מכיל 2 עד 4 גרסאות מחודשות לשירים ששוחררו על ידי הלהקה בשנים 1973–1978.
התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים.
בנוסף, מכיל המארז את המיני אלבום הראשון של הלהקה, .Queen's First E.P.
הוצוליה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
הוצוליה או ארץ ההוצולים. בקרבתה על המפה מסומנות שתי ערים חשובות:איוואנו-פרנקיבסק מצפון וצ'רנוביץ ממזרח
תת-אתניות אוקראיניות-רוטניות בזקרפטיה - רוטניה:כחול - למקים, חום -בויקים, ורוד - דולינים, ירוק - הוצולים
חבל רוטניה הטרנסקרפטית או "זקרפטיה" על מפת אוקראינה של ימינו
הוצוליה או הוצולשצ'ינה (באוקראינית וברוסית: Гуцульщина (ברוסית נהגית: גוצולשצ'ינה), בפולנית: Huculszczyzna, בסלובקית: Huculsko) היא "ארץ ההוצולים", כלומר האזור במערב אוקראינה, בחלק הדרום-מזרחי של הרי הקרפטים המזרחיים, המיושב על ידי ההוצולים, קבוצה אתנית-תרבותית אוקראינית. הוצוליה כוללת חלקים מהאזורים ההיסטוריים של בוקובינה, פוקוטיה, מרמורש, זקרפטיה ובמידה פחותה יותר גליציה.
במהלך ימי הביניים הוצוליה או חלקים ממנה היוו חלק מנסיכות האליץ'-וולין ומנסיכות מולדובה, לאחר מכן הייתה הוצוליה חלק מהאיחוד הפולני-ליטאי והחל מהמאה ה-18 חלק מהאימפריה האוסטרית על גלגוליה ובמאה ה-20 חלק מצ'כוסלובקיה, וברית המועצות.
לזמן קצר מאוד אחרי מלחמת העולם הראשונה, ב-1919 היה ניסיון קצר ימים להקים ישות מדינית עצמית - רפובליקת הוצוליה.
בימינו רובה נמצא בתוך גבולות אוקראינה העצמאית בדרום מערבה של מדינה זו, ואילו הקצה הדרומי שלה הוא חלק מרומניה.
מקרב תושבי הוצוליה וצאצאיהם קמו אישים שתרמו למורשת הלאומית של אוקראינה, רומניה ואף פולין, כדוגמת הסופר הצרפתי יליד רומניה מאטיי וישינאק, או המלחין הרומני צ'יפריאן פורומבסקו (במקור: ציפריאן גולמביובסקי). אחד מגבוריה הלאומיים היה ההיידוק אולכסה דובבוש.
גאוגרפיה

את גבולותיה הדרומיים והצפוניים של ארץ ההוצולים מסמנים רכסי הרים גבוהים ועמקי נהרות. בגבול הדרומי מתרוממים רכסים המופרדים ביניהם על ידי נהרות: רכסי גורגן והרי פוקוטיה ובוקובינה, חלק מצ'רנוהורה, הצד המזרחי של הר סווידיבץ, האלפים ההוצולים הידועים גם כהרי ראחוב, והמדרונות הצפוניים של הרי צ'יבצין (צ'יבצ'ין-הְריניאב).
הגבול הצפוני עובר בין זלנה -דלאטין - יאבלוניב - פיסטין - קוסוב - קוטי - ויז'ניץ, אם כי גבולות הוצוליה פורצים גם אל קולומיה ונדבורנה. במזרח עובר גבול הוצוליה דרך ויז'ניץ - ברהומט - מיגובה- בניליב-פידגירני. ממערב גובלת הוצוליה בעמק הפרוט עד דלאטין.
מספר כפרים הוצולים נמצאים בחלק הרומני של מרמורש ודרום בוקובינה.
כל שטחה של הוצוליה משתרע על הרים שהם חלק מהרי הקרפטים וכוללים שמורות טבע ופארקים לאומיים. בערך שלושת רבעים משטח הוצוליה מכוסה יערות, השאר הוא שטחים מיושבים וכרי דשא. בהרי האזור נמצאים מקורות הנהרות פרוט, סירט, סוצ'אבה, מולדובה, צ'רמוש, ביסטריצה של נדבורנה, וטיסה.
היסטוריה > ימי קדם. דאקים ואחרים

באזור נמצאו שרידי בני אדם מלפני 100,000 שנה. יישובים מסוימים למשל קוסוב היו מאוכלסים עוד בתקופה הנאוליטית (4000-6000 לפנה"ס). בחפירות הארכאולוגיות שנערכו בשלהי המאה ה-19 ובתחילת המאה ה-20 בקורגנים ה"קרפטיים" שבעמקי הנהרות מסביב לקולומיה וקוסוב נתגלו ממצאים אופייניים לתרבות הדאקית ולתרבות צ'רניאחיב.
היסטוריה > פלישת הסלאבים רוס של קייב וגליציה-ווליניה

באלף הראשון לספירה ישבו באזור שבטים סלאביים של הקרואטים הלבנים. אחרי היווצרות רוס של קייב הם הפכו לבני חסות של מדינה זו. טופונימים בעמקי הנהרות כמו קניאז'דביר על נהר פרוט, קניאז'ה על נהר צ'רמוש, יער קניאז'י על יד ברזיב ויז'ני ומרעה בויארסקה בזלנה מצביעים על התיישבות במאות 9–13 בתקופת נסיכות קייב ובמאות 12–14 בימי נסיכות גליציה-הליץ'-ווליניה. (גליציה-ווליניה).
היסטוריה > בין פולין, הונגריה וטרנסילבניה, האימפריה בעות'מאנית ומולדובה

הכרוקניה הגליציאנית-וולינית מציינת מחצבות מלח ("המלח של קולומיה"). ב-1367 מתועד מרכז הפקת מלח באוטורופי. בצ'רטרים ותעודות עירוניות ומחוזיות מתחילת המאה -15 מציינים שמות של יישובים ומנזרים באזור ההוצולי - ברזיב (1412), פיסטין (1416), קוסוב (1424), לוך (1439), פצ'ניז'ין(1443), קוטי (1449), ויז'ניציה (1450) ופניב (1454).
אוכלוסיית האזור הלכה וגדלה עקב גלי פליטים מן הכפרים אל ההרים. הם נמלטו על מנת להינצל מה"צמיתות". באמצע המאה ה-19 היו ב"הוצוליה" כ-100 כפרים ו־10 ערים הוצוליים.
היסטוריה > בין פולין, הונגריה וטרנסילבניה, האימפריה בעות'מאנית ומולדובה > תאוריות על מוצא ההוצולים

אתנולוגים אוקראינים אחדים סבורים כי ההוצולים הם צאצאים של שבטים סלאבים קדומים. לעומת זאת היו אתנולוגים רומנים שתמכו במוצאם הדאקי או סברו שהם רומנים שעברו סלאביזציה. העיסוק ברעיית הצאן בשכנותם של הרומנים הביא לניב ההוצולי האוקראיני כמה השפעות של אוצר המלים הרומני ולתרבות ההוצולים מספר מנהגים רומנים. הייתה גם השפעה של תרבות ההוצולים ולניבם על תושבים רומנים בסביבתם.
היסטוריה > בין פולין, הונגריה וטרנסילבניה, האימפריה בעות'מאנית ומולדובה > התסיסה בקרב ההוצולים נגד האצולה ההונגרית והפולנית

עדויות היסטוריות ראשונות על הוצוליה קיימות במקורות פולניים מ- המאות ה-15 -ה-14. בתקופתו של קז'ימייז' השלישי הגדול עבר רוב האזור לשליטת הממלכה (ה"רפובליקה" המונרכית) הפולנית.
על האדמות ההוצוליות לא נכפו חובות פאודליים מסוג הקורווה, עבודות כפייה הקרויות פאנשצ'ינה או בארשצ'ינה, אבל במקומן הייתה נהוגה גביית מיסים תקופתיים בכסף ובמוצרים לטובת בעלי האחוזות בסביבה. במאות 14–16 רוב ההוצולים, איכרים ורועי צאן סבלו מדיכוי המגנטים הפולנים והאצילים ההונגרים. עם זאת צמחה בקרבם גם שכבת אצילים קטנים משלהם, למשל בברזיב. אצילים אלה יחד עם האיכרים ההוצולים, השתתפו בשנים 1490–1492 במרד נגד פולין.
עד שנת 1770 חולקה הוצוליה בין נסיכות מולדובה בחסות עות'מאנית, לפולין ולממלכת הונגריה הפורמלית שבמסגרת האימפריה ההבסבורגית.
בשנת 1509 ושנות ה-1530 סייעו ההוצולים לנסיכי מולדובה במלחמותיהן נגד פולין.
האצילים הפולנים עמדו מדי פעם בפני התקוממויות ספונטניות של האיכרים ההוצולים. ההוצולים השתתפו במרד האיכרים הקוזקים בראשות סוורין נאליבאיקו. כמו כן לקחו חלק במלחמת הקוזקים בראשות בוגדאן חמלניצקי נגד פולין, בפרט במרד בשנת 1654 בראשות סמיון ויסוצ'אן בפוקוטיה, שהטיל מצור על הטירה הפולנית בפניב.
החל מאמצע המאה ה-16 ועד שנות ה-1870 פעלו באזור ההוצולי כנופיות "היידוקים", פורעי חוק שנקראו "אופרישקי" שנקמו את העוולות שסבלו פשוטי העם מטעם המגנטים וסוכניהם. המפורסם מביניהם היה אולקסה דובבוש. בשנות ה-1840 העושק והגזרות גרמו להתקוממויות כמו זו שבראשות לוקיאן קוביליצה.
היסטוריה > השלטון האוסטרי

אחרי 1770 סופח חבל ההוצולים כמעט כולו לאוסטריה ההבסבורגית (מ-1804 במסגרת האימפריה האוסטרית, מ-1867 במסגרת האימפריה האוסטרו-הונגרית).
במאה ה-20 התלבטו ההוצולים סביב התודעה הלאומית וסוגיות חברתיות. ביישוביהם פעלו המפלגה הרדיקלית האוקראינית וחברת ה"סץ'" בראשות קיריל טריליובסקי, שבחסות פעילויות ספורט וכיבוי אש, פעלה למען השחרור מתחת השלטון האוסטרי והפולני. בשנת 1911 ארגן גנאט חוטקביץ' תיאטרון חובבים בניב ההוצולי, בהשתתפותם של הבמאים א. רמז ולס קורבאס.
בשנים 1914–1915 התארגנה במקום פעילות של רובאים אוקראינים. אחרי מלחמת העולם הראשונה ב-1919 הוקמה רפובליקה הוצולית, ישות מדינית אשר לא האריכה ימים.
ס"כ שטח חבל "הוצוליה" (באוקראינית:גוצולשצ'ינה) הוא לערך 6,500 קמ"ר.
תחת השלטון האוסטרי והרומני ראו ההוצולים את עצמם חלק מהקבוצה היותר רחבה של הרוטנים (רוּסין) או דוברי רוטנית ("רוסקי"). הם הגדירו את עצמם גם כ"רוטנים הרריים" או "רועי צאן אוקראינים הרריים". מאז איחוד רוב רובו של החבל ההוצולי עם אוקראינה הם מזדהים עם הזהות הלאומית האוקראינית. במפקד האוכלוסין הכלל-אוקראיני משנת 2001 21,400 תושבים מאוקראינה זיהו עצמם כבני תת-הקבוצה האתנית ההוצולית. כולם, פרט ל 8 רשמו את עצמם גם כאוקראינים אתנים.
עד שנת 1945 היו ההוצולים מפוצלים. עד למלחמת העולם הראשונה רוב רובם נמצאו בשטחי האימפריה האוסטרו-הונגרית (שקמה רשמית ב-1867):חלק מאדמותיהם השתייכו לקיסרות אוסטריה, וחלק - לממלכת הונגריה. אחרי שנת 1920 המחוזות ההוצוליים התחלקו בין פולין, רומניה וצ'כוסלובקיה. בשנת 1939 ה"הוצולשצ'ינה" סופחה לברית המועצות.
היסטוריה > בין מלחמות העולם

בשנים 1939-1920 התפצלה הוצוליה בין רומניה, צ'כוסלובקיה ופולין. גם תחת שלטונות זרים אלה שמרו ההוצולים על סדרים ומנהגים מימים ימימה, על חוקי רעיית הצאן והבקר, על תרבותם החומרית והרוחנית ועל ניבם המיוחד.
ישות מדינית עצמית הוקמה ב -15הבמרץ 1939, הנשיא הראשון (והיחיד) של 'רפובליקת קרפטו-אוקראינה' היה הכומר אבוסטין וולושין. הכרזת העצמאות הכניסה מיד את המדינה החדשה לאנרכיה, מכיוון שכוחות לא סדירים ביצעו פיגועים נגד שרידי צבא צ'כיה, כמו גם נגד חלקי האוכלוסייה הפרו-סלובקיים והפרו-הונגרים. יום לאחר מכן סיפחה הונגריה רשמית את כל השטח.
היסטוריה > אחרי מלחמת העולם השנייה

בתום מלחמת העולם השנייה, החל משנת 1945 סופח כמעט כל האזור לאוקראינה הסובייטית במסגרת ברית המועצות. חלו בו שינויים דמוגרפיים כמו היעלמות המיעוט היהודי שרוב רובו נרצח בשואה וכן גירוש בני המיעוט הפולני.
ראו גם

הוצולים
הרפובליקה ההוצולית
הערות שוליים

↑  הם חלק מהרי הבסקידים המיוערים, שהם חלק מהרי הקרפטים האוקראינים או הבסקידים המזרחיים
↑  הרי צ'רנוהורה, סווידיבץ וצ'יבצ'ין-הריניאב משתייכים לרכס הפולוניני של הקרפטים המזרחיים או הבסקידים המזרחיים
| --- | --- |
בקרת זהויות :  NKC: ge1226324 
העיירה דלאטין בהוצוליה, עד לשואה גם שטעטל יהודית
נהר הפרוט על ידי הוברלה
Teresa & Maria

"Teresa & Maria" (בעברית: "תרזה & מריה") הוא סינגל שהוקלט על ידי הזמרות האוקראיניות אליונה אליונה וג'רי הייל. הוא מתואר כשיר על תקווה בהשראת הנזירה האם תרזה ומרים, אם ישו. נכתב על ידי אליונה אליונה, אנטון צ'יליבי, איוואן קלימנקו ויאנה שמאייבה, ויצא לאור ב-11 בינואר 2024 דרך חברת התקליטים אנקו מיוזיק. נבחר לייצג את אוקראינה באירוויזיון 2024, שנערך במאלמה שבשוודיה. הוא דורג בערב הגמר במקום השלישי עם 453 נקודות.
רקע וכתיבה

"Teresa & Maria" נכתב והולחן על ידי אליונה אליונה, אנטון צ'יליבי, איוואן קלימנקו ויאנה שמאייבה. בעברה שלחה שמאייבה לתאגיד השידור האוקראיני מספר שירים שונים שהשתתפו בתהליכי הבחירה של המדינה לתחרויות האירוויזיון, כמו ב-2020 וב-2023. לדברי הצמד, "Teresa & Maria" מנסה לעורר תקווה בעם האוקראיני, שספג מהלומה קשה עקב מלחמת אוקראינה–רוסיה, באמצעות שתי דמויות קדושות בנצרות, האם תרזה ומריה הבתולה, אם ישו. שתי דמויות אילו אין במרכז הטקסט, אלא תפקידן לסמל "צדקה, אהבה ואיחוד". בראיונות אחרים התייחסו השתיים לביקורות המופנות כלפי האם תרזה בדבר מרפאותיה בהודו.
בראיונות נוספים טען הצמד כי השיר מאדיר את המאזינים לקחת אחריות על מעשיהם, כדי לשפר את עתידם. הוא קובע שאושר הופך להיות בר השגה רק כשאדם מחפש אותו או יוצר אותו בעצמו. בנוסף, נחשף כי "Teresa & Maria" הוא שיר העצמה למען נשות אוקראינה.
לטענת שתי הזמרות, שיתוף הפעולה ביניהן נוצר כתוצאה מהערצה הדדית ליכולות השירה שלהן. ב-12 בינואר 2024 נודע כי הן עתידות להשתתף בקדם הלאומי של אוקראינה לאירוויזיון 2024 – Vidbir 2024.‏
תחרות הזמר של האירוויזיון > Vidbir 2024

ב-7 ביולי 2023 אישרה חברת השידור הציבורי הלאומית של אוקראינה על השתתפותה של המדינה באירוויזיון 2024. היא הפיקה את המהדורה השמינית של הקדם המסורתי האוקראיני לאירוויזיון, Vidbir, בן 11 משתתפים. הוא שודר ב-3 בפברואר 2024. זהות הזוכה נקבעה באמצעות שילוב שווה בין הצבעות השופטים לקולות הקהל, כשלכל קבוצת הצבעה הוקצו 11 נקודות.
ב-12 בינואר 2024 נודע כי צמד הזמרות עתיד להשתתף ב-Vidbir 2024. ההכרזה על תוצאות ההצבעה נאלצה להידחות ביום בשל כשלים טכניים במהלך משדר הגמר. לכן, ב-4 בפברואר הוכרז כי הצמד ניצח בתחרות, ונבחר לייצג את אוקראינה באירוויזיון 2024 עם "Teresa & Maria".‏
תחרות הזמר של האירוויזיון > קידום

כחלק מקידום השיר לקראת התחרות אישרו אליונה אליונה וג'רי הייל את השתתפותן במרתון LRT RADAROM בווילנה שבליטא, שנערך כדי לגייס כספים עבור צבא אוקראינה. כמו כן, הופיעו ב-PrePartyEs במדריד ב-30 במרץ ובקונצרט האירוויזיון באמסטרדם ב-13 באפריל. ב-12 באפריל הופיעו בתוכנית האירוח ההולנדית Sophie & Jeroen, ששודרה ב-NPO 1.‏ קדם ליציאתן למאלמה הודיעו אליונה אליונה והייל כי הן עתידות לשתף פעולה עם "אחדות24", פלטפורמה מקוונת לתרומת כספים לאוקראינה, כדי לגייס 10 מיליון הריבניה לטובת בנייה ושיפוץ של בית ספר מקומי. עוד הצהירו כי אם ינצחו יבחרו למכור את הגביע, ולתרום את הכסף לאוקראינה.
תחרות הזמר של האירוויזיון > באירוויזיון

על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אוקראינה שובצה לחלקו הראשון של חצי הגמר הראשון, שנערך ב-7 במאי.
לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אוקראינה הופיעה חמישית, אחרי אירלנד ולפני פולין.
הופעתן של שתי הזמרות נפתחה בשירתה של הייל על רקע שביל צהוב. היא לבושה בשמלת שמנת עם עיטורי ברזל על כתפה הימיני וידה השמאלית. כשמתחיל הבית הראשון מוקרן נהר מים ששוטף את החול הצהוב כרמיזה לדגל אוקראינה. בפזמון הראשון עולה הייל על מעין סלע גבוה, כשמאחוריה מוקרנים אורות המדמים שיגורי רקטות ממלחמת אוקראינה–רוסיה. אליונה אליונה עולה לבמה עם תחילת בית הראפ שלה. היא לבושה בחליפת שמלה בגווני כסף, שחור ולבן. במהלך השידור בטלוויזיה המצלמה רעדה, כדי לתת הרגשת פיצוץ כמו במלחמה. מיד אחר כך מוקרן במסך הגדול סרטון של הייל מבצעת את מילות השיר. המופע נגמר כששתי הזמרות שכובות על הרצפה, ולצידן נשים בלבוש אוקראיני מסורתי. בסוף המופע הוכרז כי אוקראינה סיימה את הערב בין עשר המדינות שהעפילו לשלב הגמר. מאוחר יותר התברר כי אוקראינה דורגה במקום השני עם 173 נקודות.
זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. אוקראינה שובצה להתחרות בהתאם להחלטת המפיקים. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אוקראינה שובצה כהופעה השנייה, אחרי שוודיה ולפני גרמניה. לבסוף הגיעו הייל ואליונה אליונה למקום השלישי עם 453 נקודות.
ביקורות

"Teresa & Maria" זכה לביקורות חיוביות לרוב. באתר Wiwibloggs, המכיל מספר ביקורות שונות, צבר השיר דירוג ממוצע של 7.73/10 – המקום החמישי מתוך 37 שירי אירוויזיון 2024 בטבלת הדירוג הכללית של האתר.‏ ESC Bubble דירג את "Teresa & Maria" במקום הרביעי מתוך 15 המדינות המשתתפות בחצי הגמר הראשון. ג'ון אובריאן מ-Vulture דירג אותו במקום הרביעי מתוך 37 שירי אירוויזיון 2024, ושיבח את הצמד את יכולות הווקאלית. דורון להב מ-ESC Beat מיקם את השיר אותו הדבר, וציין כי הוא קליט ומרגש.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | – |  |
|  עולמי | בילבורד גלובל ללא ארצות הברית | 130 |  |
|  אוסטריה | Ö3 אוסטריה טופ 40‏ | 38 |  |
|  אוקראינה | טופ-היט | 1 |  |
|  אירלנד | מצעד הסינגלים האירי | 55 |  |
|  הולנד | מצעד 40 הסינגלים ההולנדיים | 68 |  |
|  הממלכה המאוחדת | מצעד הסינגלים הבריטי | 100 |  |
|  חבר המדינות | טופ-היט | 87 |  |
|  יוון | IFPI Greece | 5 |  |
|  ישראל | היטליסט | 86 |  |
|  לוקסמבורג | בילבורד | 21 |  |
|  לטביה | לטביה טופ 40 | 3 |  |
|  ליטא | AGATA | 2 |  |
|  פולין | ZPAV | 41 |  |
|  פורטוגל | מצעד הסינגלים הפורטוגזי | 147 |  |
|  פינלנד | המצעדים הפיניים הרשמיים | 14 |  |
|  צ'כיה | ČNS IFPI | 84 |  |
|  קרואטיה | טופ ליסטה | 12 |  |
|  שוודיה | סוורייטופליסטן | 30 |  |
|  שווייץ | המצעד השווייצרי | 18 |  |
היסטוריית יציאות לאור

| אזור | תאריך | פורמטים | חברת תקליטים | הערות |
| --- | --- | --- | --- | --- |
| עולם | 11 בינואר 2024 | הורדה דיגיטלית ‏•‏‏ הזרמת מוזיקה | אנקו מיוזיק |  |
מחלות כליה

| --- | --- |

 תחום:  נפרולוגיה 
 מיקום אנטומי:  כליה 
 טיפול:  דופמין  paricalcitol 
 קישורים ומאגרי מידע
 MeSH:  D007674
 
מחלות כליה הן אוסף מחלות הפוגעות בכליה, הניתנות לחלוקה ל"פגיעה כלייתית אקוטית" ולמחלת כליה כרונית. הכליות עלולות להיפגע ממגוון של גורמים בתוך הכליה או מחוצה לה. מחלת כליה עלולה להיות סוערת וקשה, אך בשלבים כרוניים יכולה להיות א-סימפטומטית, ולהתבטא בבדיקות מעבדה בלבד.
רקע

הכליה היא איבר הנמצא על גבול הצלע השנים עשר בגב הבטן. הכליה אחראית על מגוון תפקודים ופגיעה בה תפגע באותם תפקודים בהתאם.
יצירה והפרשה של הורמונים ובהם:
הפרשת אריתרופויטין, ההורמון המעודד יצירת כדוריות דם אדומות.
עיבוד ויטמין D לצורתו ההורמונלית.
איזון נפח הדם במגוון מסלולים ובהם מסלול רנין אנגיוטנסין.
הפרשת מים וחומרי פסולת אל השתן.
שמירה על מאזן החומצה והבסיס בגוף באמצעות הפרשת יונים בשתן.
עקב פגיעה בכליה, מנגנונים אלו יפגעו ולכן נמצא בפגיעה כלייתית מגוון תסמינים המלווים את חוסר פעולתה כגון:
אנמיה עקב חוסר בהפרשת אריתרופויטין. רככת או חסר בעצמות עקב חוסר בוויטמין D. יתר לחץ דם שינבע מחוסר יכולת הכליה להפריש את כמות הנוזלים הרצויה או על ידי הפרשת יתר של רנין. הצטברות של רעלים וחומציות או בסיסיות. ובצקת עקב צבירת נתרן בכליה.
פגיעה בכליה יכולה להיות מפושטת, אזורית, טובולרית או גלומרולרית. לכל צורת פגיעה ישנן אטיולוגיות שונות ותסמינים שונים. נוסף על כך, ישנם אוספי תסמינים המתאימים לכמה אטיולוגיות ומציגים תסמינים דומים. ביניהם התסמונת הנפריטית והתסמונת הנפרוטית.
בהיעדר טיפול, חלק גדול מהפגיעות הכלייתיות עלול להוביל לאי ספיקת כליה כרונית או אקוטית.